 Mungu, Baba yetu, uliyeweka msingi wa umoja, upatanisho na amani kwa njia ya Kifo cha Mwanao hapo alipojitoa sadaka kwa ajili ya wokovu wa wote na kutoa fidia kwa dhambi zote za dunia; tunakuomba, uliimarishe Kanisa lako linalokumbuka leo mashahidi wa imani wa vizazi vilivyotutangulia, walioosha mavazi yao katika Damu ya Mwanakondoo, ili mbele ya ulimwengu Kanisa lako lingae daima kwa nuru ya baraka zako, nasi utufanye kuwa mashahidi wa Yesu Mfufuka katika nyakati zetu hizi. 